
ΠΡΟΣ ΤΗΝ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΤΩΝ ΕΤΑΙΡΩΝ ΕΠΙ ΤΩΝ ΧΡΗΜΑΤΟΟΙΚΟΝΟΜΙΚΩΝ ΚΑΤΑΣΤΑΣΕΩΝ ΧΡΗΣΗΣ 2025 (ΠΕΡΙΟΔΟΣ 1.1.2025 – 31.12.2025)

Κύριοι Εταίροι,
Έχουμε την τιμή να θέσουμε υπόψη σας για έγκριση τις χρηματοοικονομικές καταστάσεις της εταιρικής χρήσης 1.1 – 31.12.2025 της Εταιρίας μας και να σας δώσουμε τις παρακάτω επεξηγήσεις. Πριν όμως ασχοληθείτε με την ανάγνωση και τη μελέτη των καταστάσεων αυτών, ώστε ενήμεροι να προβείτε στις εκτιμήσεις και στις κρίσεις σας, για τη λήψη των αποφάσεών σας επί των θεμάτων της ημερήσιας διάταξης, επιτρέψτε μας να σας δώσουμε μέσα απ’ αυτή την έκθεση μερικές επιπλέον πληροφορίες για το παρόν και το μέλλον της Εταιρίας «ΔΟΜΕΙΝ ΕΜΠΟΡΙΚΗ ΤΟΥΡΙΣΤΙΚΗ ΑΓΡΟΤΙΚΗ ΚΑΤΑΣΚΕΥΑΣΤΙΚΗ ΙΚΕ».

1. Το επιχειρηματικό μοντέλο της Εταιρίας και βασικές αξίες
Η «Δομείν Εμπορική Τουριστική Αγροτική Κατασκευαστική ΙΚΕ» συστάθηκε με τη μορφή I.K.E. το 2022 και δραστηριοποιείται στον κλάδο της εμπορίας και μορφοποίησης σιδήρου και πλεγμάτων καθώς και της εμπορίας οικοδομικών υλικών γενικά. Κατά τη διάρκεια της λειτουργίας της, έχει επιτύχει να δημιουργήσει μια ιδιαίτερα αξιόπιστη εικόνα στην αγορά. 
Η «ΔΟΜΕΙΝ ΙΚΕ.» θα συνεχίσει να ακολουθεί δημιουργικά την πορεία που έχει χαράξει με γνώμονα την όσο το δυνατόν καλύτερη εξυπηρέτηση των πελατών μας την επίτευξη ενός ικανοποιητικού εργασιακού περιβάλλοντος και τη βελτίωση των οικονομικών μεγεθών της Εταιρίας προς όφελος όλων.

2. Δομή εταιρικής διακυβέρνησης της Εταιρίας 
Η Εταιρία διοικείται από Διαχειριστή όπως προβλέπει το καταστατικό. 
Ο Διαχειριστής ασκεί τη διοίκηση της Εταιρίας, διαχειρίζεται τις διάφορες επιχειρηματικές υποθέσεις, διαθέτει την περιουσία της Εταιρίας και τον εκπροσωπεί έναντι κάθε τρίτου. Επίσης, αποφασίζει για όλα γενικά τα ζητήματα που αφορούν την Εταιρία μέσα στο πλαίσιο του εταιρικού της σκοπού, με εξαίρεση εκείνα που σύμφωνα με το νόμο ή το καταστατικό ανήκουν στην αποκλειστική αρμοδιότητα της γενικής συνέλευσης.

3. Εξέλιξη των εργασιών της Εταιρίας
Η Εταιρία μας συνέχισε κατά τη χρήση 2025 την έντονα αναπτυξιακή της πορεία. Ο κύκλος εργασιών παρουσίασε σημαντική αύξηση και ανήλθε σε € 7.370.148,57 έναντι € 4.612.835,41 της προηγούμενης χρήσης 1.1.2024 – 31.12.2024, ήτοι αύξηση κατά 59,76%.
Τα κέρδη χρήσης μετά από φόρους ανήλθαν σε € 396.871,39 έναντι € 100.045,53 της προηγούμενης χρήσης. Τα αποτελέσματα προ τόκων και φόρων ανήλθαν σε € 510.235,32 έναντι € 129.090,72 το 2024. Η σημαντική βελτίωση των αποτελεσμάτων συνδέεται κυρίως με την ουσιαστική αύξηση του κύκλου εργασιών της Εταιρίας κατά το 2025.

4. Οικονομική θέση της Εταιρίας 
Η οικονομική θέση της Εταιρίας ενισχύθηκε σημαντικά κατά τη χρήση 2025. Το σύνολο του ενεργητικού την 31.12.2025 ανήλθε σε € 5.856.961,81 έναντι € 3.536.113,36 την 31.12.2024, ενώ τα ίδια κεφάλαια ανήλθαν σε € 508.571,63 έναντι € 116.700,24. Οι βασικοί χρηματοοικονομικοί δείκτες της Εταιρίας για τις χρήσεις 2025 και 2024 έχουν ως εξής:

Αριθμοδείκτες οικονομικής διάρθρωσης
	
	31.12.2025
	
	
	31.12.2024
	

	Κυκλοφορούν ενεργητικό
	5.504.346,70
	= 93,98%
	
	3.344.313,35
	=94,58%

	Σύνολο ενεργητικού
	5.856.961,81
	
	
	3.536.113,36
	

	
	
	
	
	
	

	Μη κυκλοφορούντα περιουσ. Στοιχεία
	352.600,01
	= 6,02%
	
	191.800,01
	=5,42%

	Σύνολο ενεργητικού
	5.856.961,81
	
	
	3.536.113,36
	

	
	
	
	
	
	

	Οι παραπάνω δείκτες δείχνουν την αναλογία κεφαλαίων που έχει διατεθεί σε κυκλοφοριακό και μη κυκλοφοριακό ενεργητικό.

	
	
	
	
	
	

	Ίδια κεφάλαια
	508.571,63
	=9,51%
	
	116.700,24
	=3,41%

	Σύνολο υποχρεώσεων
	5.348.390,18
	
	
	3.419.413,12
	

	
	
	
	
	
	

	Ο παραπάνω δείκτης δείχνει την οικονομική αυτάρκεια της Εταιρίας.

	
	
	
	
	
	

	Σύνολο υποχρεώσεων
	5.348.390,18
	= 91,32%
	
	3.419.413,12
	=96,70%

	Σύνολο παθητικού
	5.856.961,81
	
	
	3.536.113,36
	

	
	
	
	
	
	

	Ίδια κεφάλαια
	508.571,63
	= 8,68%
	
	116.700,24
	=3,30%

	Σύνολο παθητικού
	5.856.961,81
	
	
	3.536.113,36
	

	
	
	
	
	
	

	

	
	
	
	
	
	



Αριθμοδείκτες αποδόσεως και αποδοτικότητας
	
	31.12.2025
	
	
	31.12.2024
	

	Αποτελέσματα προ τόκων και φόρων 
	510.235,32
	= 6,92%
	
	129.090,72
	= 2,80%

	Έσοδα
	7.370.103,37
	
	
	4.612.835,41
	

	
	
	
	
	
	

	Ο αριθμοδείκτης αυτός απεικονίζει την απόδοση της Εταιρίας χωρίς το συνυπολογισμό των αποτελεσμάτων από τόκους και φόρους.



5. Προβλεπόμενη πορεία της Εταιρίας, κίνδυνοι
Όπως προκύπτει από την πορεία των εργασιών και από τα οικονομικά αποτελέσματα της χρήσης 2025, οι προοπτικές της Εταιρίας παραμένουν ιδιαίτερα θετικές. Η σημαντική αύξηση του κύκλου εργασιών, η ενισχυμένη κερδοφορία και η ουσιαστική βελτίωση των ιδίων κεφαλαίων δημιουργούν ισχυρή βάση για τη συνέχιση της αναπτυξιακής πορείας της.
Παράλληλα, το διεθνές οικονομικό περιβάλλον εξακολουθεί να χαρακτηρίζεται από αυξημένη αβεβαιότητα λόγω των συνεχιζόμενων πολεμικών συγκρούσεων και γεωπολιτικών εντάσεων, ιδίως στην Ουκρανία και στην ευρύτερη περιοχή του Περσικού Κόλπου. Οι εξελίξεις αυτές δύνανται να επηρεάσουν τις τιμές της ενέργειας και των πρώτων υλών, το μεταφορικό κόστος, τις διεθνείς εφοδιαστικές αλυσίδες και, κατ’ επέκταση, το κόστος προμήθειας εμπορευμάτων.
Στόχος για την τρέχουσα χρήση είναι η περαιτέρω ανάπτυξη της Εταιρίας, η διατήρηση της κερδοφορίας, η αποτελεσματική διαχείριση του κόστους και του κεφαλαίου κίνησης και η συνέχιση της εύρυθμης λειτουργίας της. Η Διοίκηση παρακολουθεί συστηματικά τις συνθήκες της αγοράς και τις διεθνείς εξελίξεις, ώστε να προσαρμόζει έγκαιρα την εμπορική και προμηθευτική πολιτική της.

Κίνδυνος μεταβολής τιμών: Υπάρχει τέτοιος κίνδυνος. Οι διεθνείς γεωπολιτικές εξελίξεις, οι διακυμάνσεις στις τιμές ενέργειας και μεταφορών και οι συνθήκες στις αγορές πρώτων υλών είναι δυνατόν να επηρεάσουν το κόστος των εμπορευμάτων. Απαιτείται αυξημένη επαγρύπνηση, συνεχής έρευνα της αγοράς και προσπάθεια επίτευξης ανταγωνιστικών τιμών προμήθειας, ώστε να περιορίζονται οι επιπτώσεις στην κερδοφορία της Εταιρίας.

Πιστωτικός Κίνδυνος: Είναι περιορισμένος. Η Εταιρία επιδιώκει συνεργασίες με σταθερούς και φερέγγυους πελάτες και παρακολουθεί συστηματικά τις απαιτήσεις της. Για τους νέους πελάτες πραγματοποιείται έλεγχος πιστοληπτικής ικανότητας με στόχο τον περιορισμό των επισφαλειών.

Κίνδυνος ρευστότητας και ταμειακών ροών: Η σημαντική αύξηση του κύκλου εργασιών συνεπάγεται αυξημένες ανάγκες κεφαλαίου κίνησης. Η Διοίκηση παρακολουθεί συστηματικά τις ταμειακές ροές, τις εμπορικές απαιτήσεις και τις υποχρεώσεις, με στόχο τη διατήρηση επαρκούς ρευστότητας.

Επιτοκιακός κίνδυνος: Με βάση τις παρεχόμενες χρηματοοικονομικές καταστάσεις της 31.12.2025 δεν εμφανίζονται τραπεζικές δανειακές υποχρεώσεις.

Συναλλαγματικός κίνδυνος: Οι παρεχόμενες χρηματοοικονομικές καταστάσεις δεν εμφανίζουν διαθέσιμο συνάλλαγμα. Η Διοίκηση παρακολουθεί τυχόν έκθεση που θα μπορούσε να προκύψει από συναλλαγές σε ξένο νόμισμα.

6.  Δραστηριότητες στον τομέα της έρευνας και ανάπτυξης
Δεν υπάρχουν ιδιαίτερες δραστηριότητες της εταιρίας στον τομέα της έρευνας και ανάπτυξης.

7. Διαθέσιμο συνάλλαγμα
Η Εταιρία δεν διαθέτει συνάλλαγμα την 31.12.2025.
	
8. Ακίνητα της εταιρίας
Η εταιρεία δεν διαθέτει ακίνητη περιουσία.

9. Υποκαταστήματα εταιρίας
Η εταιρεία δεν διαθέτει υποκαταστήματα.

10. Εργασιακά θέματα
Η εταιρεία απασχόλησε συνολικά 4 εργαζόμενους με σχέση εξαρτημένης εργασίας σε συνεχή βάση. Δεν περιλαμβάνονται οι διαχειριστές Η εταιρεία τηρεί µε συνέπεια τις διατάξεις της εργατικής και ασφαλιστικής νομοθεσίας. 
 
 
11. Περιβαλλοντικά θέματα
∆εν υπάρχουν περιβαλλοντικές επιπτώσεις από την δραστηριότητα της εταιρείας. Η εταιρεία τηρεί µε συνέπεια τις διατάξεις που προβλέπονται από την εθνική νομοθεσία και αφορούν στη προστασία του περιβάλλοντος
12. Συναλλαγές με συνδεδεμένα μέρη
Δεν υπαρχουν. 
Δεν υφίστανται αμοιβές ή αναληφθείσες δεσμεύσεις για παροχές εξόδου από την υπηρεσία προς διατελούντα ή αποχωρήσαντα όργανα διοίκησης της Εταιρίας κατά την περασμένη χρήση.
Δόθηκαν μέσα στη χρήση αμοιβές διαχείρισης ύψους 21.300,00 €.
.

13. Προτεινόμενη διάθεση αποτελεσμάτων
Στη χρήση 2025 προέκυψαν κέρδη μετά από φόρους € 396.871,39. Η Διοίκηση προτείνει τη διανομή μερίσματος ύψους € 184.210,53 από τα κέρδη της χρήσης 2025. Το υπόλοιπο ποσό των κερδών, μετά τη διανομή του προτεινόμενου μερίσματος και με την επιφύλαξη των κατά νόμο κρατήσεων και της σχετικής απόφασης της Γενικής Συνέλευσης, προτείνεται να μεταφερθεί στα αποτελέσματα εις νέο.

14. Σημαντικά γεγονότα που συνέβησαν από τη λήξη της χρήσης μέχρι την ημερομηνία υποβολής της παρούσας έκθεσης.
Μέχρι την ημερομηνία υποβολής της Έκθεσης αυτής δεν έχει τεθεί υπόψη της Διοίκησης άλλο συγκεκριμένο γεγονός που να επηρεάζει ουσιωδώς τα οικονομικά στοιχεία της χρήσης 2025. Ωστόσο, η αβεβαιότητα που προκαλείται από τις διεθνείς πολεμικές συγκρούσεις και γεωπολιτικές εντάσεις παραμένει παράγοντας που παρακολουθείται διαρκώς ως προς τις ενδεχόμενες επιπτώσεις στις αγορές, στις τιμές και στις εφοδιαστικές αλυσίδες.


Κύριοι Εταίροι,
Μετά από τα ανωτέρω σας καλούμε όπως εγκρίνετε τις χρηματοοικονομικές καταστάσεις της χρήσεως 2025 και αποφασίσετε επί της προτεινόμενης διάθεσης των αποτελεσμάτων.


	Χανιά, 30 Ιουνίου 2026

	

	Ακριβές Αντίγραφο από το βιβλίο Πρακτικών Διαχείρισης




Ο Διαχειριστής
Γλακουσάκης Ευτύχιος
ΑΔΤ. ΑΟ1606194

